Netflix Lancarkan Trailer Dota: Dragon’s Blood Musim 3
Siri animasi permainan video Netflix Dota, kembali dengan musim ketiga yang akan ditayangkan di perkhidmatan streaming terkemuka itu pada 11 Ogos ini. Dragon’s Blood mengikuti Dragon Knight Davion, seorang wira yang hanya ingin menjadikan dunia tempat yang lebih selamat. Selepas bergabung dengan jiwa naga yang lebih tua, dia memulakan perjalanan yang ditakdirkan untuk menjaga Terroblade, yang ingin memusnahkan semua naga dan mencuri jiwa mereka. Bagi peminat yang ingin tahu bagaimana pembunuh syaitan akan beraksi pada musim akan datang boleh menonton trailer yang baru dilancarkan Netflix dibawah: DOTA: Dragon’s Blood mengambil inspirasi daripada Dota 2, arena pertempuran dalam talian berbilang pemain terkenal yang dicipta oleh Valve pada tahun 2013. Watak seperti Terrorblade dan Davion (dikenali dalam permainan sebagai Dragon Knight) berdasarkan dari sumber asalnya. Walau bagaimanapun, mereka telah diubah suai sedikit untuk dimuatkan ke dalam naratif yang berterusan dan bukannya permainan berbilang pemain yang kompetitif.